### esküdtszék
A polgári parlamentáris berendezkedésű államok jellemző igazságszolgáltatási intézménye (főleg az angolszász országokban). A büntetőperekben többé-kevésbé véletlenszerűen kiválasztott polgárok testülete dönt a vádlott bűnösségéről. A magyar liberálisok programjának az 1840-es évek elejétől része volt az esküdtbíráskodás bevezetése. Az 1848. áprilisi törvények a sajtóvétségek elbírálására vezették be az esküdtszéki intézményt. FZ