### Földi János (1755-1801)
Nagyszalontán, majd a debreceni kollégiumban tanul. 1784-ben Pestre megy, orvosnak készül. Megismerkedik Ráday Gedeonnal, a Magyar Museum, az Orpheus munkatársa lesz. 1792-ig élénk levelezést folytat Kazinczyval. 1788-tól Hajdúhadházán orvos, itt él haláláig. A Debreceni Grammatika munkatársa, írt botanikai műveket, a növénytan és állattan magyar terminológiájának kimunkálásán dolgozott. Eredményei beépültek a Magyar Fűvészkönyvbe (1807). MM