### cenzúra
Eredetileg a katolikus egyház védelmében kialakított hivatal, amely a vallásellenes könyvek kiadását volt hivatva gátolni. Az állami ellenőrzés alá vont cenzúra II. József alatt az államérdekre veszélyesnek minősített írások nyomtatását akadályozta. I. Ferenctől kezdődően a tiltott könyvek köre rendkívül kiterjedt, ilyennek minősítették az egyházakat, a vallást, az erkölcsöket, a királyt, az uralkodói önkényuralmat, a feudális-rendi világot, a jogrenszer visszásságait bíráló műveket. A cenzúra a szabadságeszme és a nacionalizmus terjedésének meggátolását szolgálta. DT