### ballada
Drámai és lírai elemekkel átszőtt elbeszélő költemény, népköltészeti vagy műköltői alkotás, melynek legfontosabb megkülönböztető jegye a sűrített cselekmény, mintha a hallgató által ismert történet elbeszéléséhez elég lenne egy utalás, egy emlékeztető szó, hogy az érzelmi fordulatokat, erkölcsi tanulságokat követni tudja. Ezért előadásmódja sokszor szaggatott, homályos, az esemény inkább sejtetett, mint bármilyen csekély mértékben is kifejtett. A magyar irodalomban Arany János ennek legnagyobb mestere. SZGZ