### Fényes Elek (1807-1876)
A modern magyar statisztika egyik úttörője, 1848-ban a Belügyminisztérium keretében létesített Statisztikai Osztály megszervezője és vezetője. Statisztikai publikációi alapvetőek a 19. századi Magyarország ismerete szempontjából. Legfontosabb munkái: Magyarországnak s a hozzá kapcsolt tartományoknak mostani állapotja statistikai és geográfiai tekintetben. 6 kötet, Pest, 1836-1840; Magyarország statistikája. 3 kötet, Pest, 1842-1843; Magyarország leírása. 2 kötet, Pest, 1847; Magyarország geographiai szótára, mellyben minden város, falu és puszta betűrendben körülményesen leíratik. 4 kötet, Pest, 1851; Magyarország 1859-ben statistikai, birtokviszonyi és topographiai szempontból. Pest, 1859. KL