### Kármán József (1769-1795)
Református papi családból származik. Jogot tanul. 1788-ban Bécsbe megy, itt felekezete képviselője akar lenni. Bécsi évei alatt szövődik legendás szerelme Markovics grófnővel. Hivatali tervei meghiúsulása után Pestre jön, itt lesz ügyvéd. Kedvelt tagja Beleznayné Podmaniczky Anna híres irodalmi szalonjának. Kapcsolatba kerül Kelemen László színtársulatával, részt vesz az alapszabályok kidolgozásában. 1794-ben Pajor Gáspár orvostanhallgató és Schedius Lajos egyetemi tanár közreműködésével megindítja folyóiratát, az Urániát. 1795-ben hazatér Losoncra, itt halt meg 26 éves korában. MM