### Csokonai Vitéz Mihály (1773-1805)
Apja borbély-sebész, anyja művelt, olvasgató asszony. A debreceni kollégiumban tanul. Tanárai felfigyelnek rendkívüli tehetségére, rábízzák egy osztály tanítását. Diáktársaival olvasókört szervez, a modern nyugati irodalmakat tanulmányozzák, Csokonai az olaszt. Érdeklődött a természettudományok iránt is, képzett zenész volt. A kollégium fegyelmét nehezen tűrte. 1795-ben a kötelező húsvéti prédikációs körútja során engedély nélkül Pestre utazott, hazatérve perbe fogták, s a második per végén kizárták a kollégiumból. Sárospatakon próbál tovább tanulni, de 1796-ban ezt az iskolát is elhagyja. 1797-ben Komáromban megismeri Vajda Júliát, Lillát, egy gazdag kereskedő lányát, házasságot terveznek. Míg ő a Dunántúlon próbál állást szerezni, Lillát férjhez adják. Csokonai 1799-1780-ban Csurgón helyettes tanár, majd barátainál tartózkodik, több helyen, népdalokat gyűjt. 1800-ban hazatér Debrecenbe. Különböző állás-tervei vannak, de mindegyik meghiúsul, munkái kiadása is csak részben sikerül. 1802-ben leég háza, nagy szegénységben él. 1804-ben Rhédei Lajosné temetésére írja meg nagy halotti poémáját, felolvassa a hideg váradi templomban, tüdőgyulladást kap. Debrecenben hal meg 32 éves korában. MM