### Laczkovics János (1750-1795)
Középbirtokos nemes, huszárkapitány. 1790-ben tiszttársaival a magyar csapatoknál magyar tiszteket és vezényleti nyelvet követelt. Büntetésből Itáliába akarták áthelyezni, ezért kilépett a hadseregből. Csalódva a nemesi mozgalomban, amely nem állt ki mellette, a polgári reformok következetes híve lett. II. Lipót ügynökei közé lépett, de annak halála után, az udvar konzervatív fordulatát látva a polgári reformer értelmiségiekkel került kapcsolatba. A jakobinus mozgalom tagja, alkotmánytervének egyik készítője, a Szabadság és Egyenlőség Társaságának igazgatója lett. 1795-ben halálra ítélték és kivégezték. DT