### Szentjóbi Szabó László (1767-1795)
A debreceni kollégiumban tanult. Tanító Nagyváradon, majd tanár Nagybányán. II. József halála után mint protestáns értelmiségi, elveszti állását. Sikertelenül pályázik a pesti egyetem esztétikai tanszékére. Jogot tanul Pesten. A Helytartótanácsnál vállal hivatali állást, majd a Teleki család titkára. Barátságot köt Batsányival, megismerkedik Szentmarjaival, Hajnóczyval, ő vette fel Martinovics titkos társaságába. 1794-ben letartóztatják, előbb halálra, majd bizonytalan ideig tartó börtönbüntetésre ítélik. Kufsteinben raboskodott Batsányival, Verseghyvel. Már betegen került börtönbe, 1795 őszén itt halt meg. MM