### eklektika
A görög eredetű kifejezés (válogatás) a régebbi korok művészeti elemeinek műalkotásokon való tudatás alkalmazását jelenti. Bár az eklektikára a reneszánsz óta a festészetben is számos példát találunk, ma inkább a 19. század második felének építészeti törekvéseit jelöljük vele. Rokon jelenség a historizmussal, de míg a historizáló stílusok - például a neogótika vagy a neoreneszánsz - egy időszakban többnyire csupán egy korábbi stílus formaelemeit vette át, addig az eklektika párhuzamosan több stílus elemeiből válogatott, s a különböző motívumokat - néha a megrendelők kérésére - az egyes épületeken is keverte. PJ