### Rahl, Karl Heinrich (1812-1865)
Osztrák festő. Bécsi akadémiai tanulmányai után 1850-ig Itáliában és Münchenben élt. Hazatérése után Bécsben festőiskolát vezetett, majd 1863-tól az akadémián tanított. Eklektikus művészetét elevenség és - részben velencei tanulmányútja során elmélyült - kolorizmus (színgazdagság) jellemezte. Akadémiai tanítványai - Lotz Károly és Than Mór - révén jelentős hatást gyakorolt a hazai monumentális falfestészetre. Korának elismert, sokat foglalkoztatott művésze volt, falképek és történeti képek mellett számos portrét is festett. PJ