### I. Ferenc (1768-1835)
II. Lipót első fia, 1792-től haláláig a Habsburg-birodalom uralkodója, magyar király. 1792-1806 között II. Ferenc néven német-római császár, 1804-től haláláig osztrák császár. Közepes képességű, gyanakvó természetű és kezdettől mereven konzervatív gondolkodású uralkodó. Hivatalnoki szemléletű, bürokratikus és az abszolutista kormányhatalmat erősítő országlását a kortársak és a történeti köztudat a rendőruralom, a gondolatszabadság korlátozása és a szigorú cenzúra fogalmával kötötte össze. DT