### korteskedés
A spanyol rendi választási gyűlések a cortesek nevéből eredő kifejezés. A megyei tisztújításokon és követválasztásokon szokássá vált "választási hadjárat", választási kampány, melynek során a jelöltek igyekeztek befolyásolni a választók hangulatát. Ennek eszközei közé számított a korban a választók vesztegetésszerű megvendégelése, utaztatása, szórakoztatása s végül szabályos megfizetése. A szokás kialakulásának egyik oka, hogy egyes nagyobb kiterjedésű és nemesi tömegeknek lakhelyet adó megyékben a választási jog személyes gyakorlása szükségessé tette a nemességnek a székhelyre történő beszállítását és tartását mindaddig, míg a szavazásban a sor reá nem kerül. DT