### Péteri Takáts József (1767-1821)
1791-től a Festetics családnál nevelő. A főúr támogatásával megalapítja a Magyar Minerva című könyvkiadói sorozatot: itt jelennek meg Batsányi gondozásában Ányos művei, saját munkája (Erkölcsi oktatások), Virág Benedek versei. Festetics megvonja támogatását, ezután elhagyja Keszthelyt, ügyvédként dolgozik. Kiadói vállalkozását a maga erejéből próbálja fenntartani, kevés sikerrel. Részt vesz a Magyar Hírmondó szerkesztésében. Kisfaludy Sándor barátja, szerepe volt Kazinczy és Kisfaludy kibékítésében. Versei meglehetősen sablonosak, Horatius, Schiller, Faludi követője, utánzója. MM