### felvilágosult rendiség vagy nemesi felvilágosodás
1790 körül aktiv politikai és eszmei irányzat nem értett egyet a jozefinista önkényuralommal, de helyeselte és támogatta a felvilágosult reformok egy részét. Főrendi vezetői, mint Batthyány Alajos, Széchényi Ferenc, Vay József, Forgách Miklós, Skerletz Miklós (horvát nevén: Nikola Skrlec) és köznemes képviselői a reformokkal a kiváltságrendszer miatt felgyülemlett feszültségeket akarták feloldani, s a korszerűsítés révén éppen a rendiség fennmaradását kívánták elősegíteni. DT