### főispán
A megye kormányzására gyakran a megye tekintélyes, lehetőleg főrendi birtokosai közül az uralkodó által kinevezett főtisztviselő, aki egyben az országgyűlés felsőtábláján ülés- és szavazati joggal is bír. Joga volt befolyásolni a megyei tisztújítást (elnöklés, jelölés, illetve kinevezés joga), felügyelni a törvények és rendeletek végrehajtását. Egyes főispánságok örökletesen némely főrendi család vagy katolikus püspök kezén voltak (örökös főispánság). A főispánok ténylegesen ritkán vettek részt a megyei életben, akadályoztatásuk esetére a kormány főispáni helyetteseket, adminisztrátorokat nevezett ki a király és a központi igazgatás érdekeinek képviseltére. DT