### Dessewffy Aurél gróf (1808-1842)
Széchenyi vitapartnerének fia, újkonzervatív politikus, a fontolva haladó irányzat kezdeményezője, vezetője és legtehetségesebb képviselője. Az 1830-as években kormánytisztviselő, önálló politikai szerepet először az 1839/40. évi országgyűlésen játszik. Ekkor szerepe volt a kormányzati terrorpolitika megszüntetésében, és a mérsékelt reformok (az önkéntes örökváltság) elfogadásában. 1841-től Kossuth publicisztikája a hírlapi viták terepére szólítja. A Világ irányitójaként liberális ellenfelei megbecsülését is kivívja, a sajtószabadság kérdésében azonban vitái támadnak a sajtószabadságot igenlő apjával. A kancellári poszt várományosaként fiatalon meghal. DT