### Kelemen László (1762-1814)
Pesten, a piaristáknál tanul, ügyvédi oklevelet szerez. Az első pesti társulat szervezője, alapító tagja, majd igazgatója. Több darabot fordít németből. Színészként 1792 és 1795 között vígjátéki szerepeket és intrikusokat játszik. 1795 és 1799 között tisztviselő Nagyváradon, majd újjászervezett társulatával Nagyváradon, Szegeden, Kecskeméten, Nagykőrösön, Gyöngyösön, s végül Losoncon lép fel. Társulata 1801-ben tönkremegy, ezután felhagy a színészettel. 1802-től kántor, ügyvéd, tanító. KF-MM