### Széchényi Ferenc gróf (1754-1820)
Felvilágosult főnemes, II. József vezető hivatalnokai közé tartozott. 1785-től azonban elfordult a királytól. Az 1790-es évek elején a felvilágosult nemesi reformer csoport tagja, részt vesz az úrbéri bizottság munkálataiban, de társainak konzervativizmusa miatt lemond. A francia forradalom radikalizálódása és a magyar jakobinusok elleni per hatására visszavonul a politikai élettől, majd élete végén elfordul felvilágosult elveitől is és romantikus vallásosságba menekül. A nemzeti kultúra nagy támogatója, 1802-ben felajánlotta a nemzetnek könyvtárát és gyűjteményét, ez képezte aztán a Nemzeti Múzeum alapját. DT