### lét nagy láncolata
Platonikus eredetű világkép, Descartes tanaival ötvöződik. A világrend teljes és betöltött, benne minden a maga tökéletessége fokán helyezkedik el az élettelen anyagtól, az egysejtűeken, az állatok különböző fajain át az emberig, aki bár felsőbbrendű lény, de anyagi és szellemi, állati és lelki meghatározottságú, innen van nagysága mellett behatároltsága, magánya. A rendszer tökéletes, de önmagáért, s nem az emberért van. A tan közvetítői: Pope: Essay on man című műve, amelyet Bessenyei ültetett át magyarra, közvetítője volt a Péczeli által fordított Young Éjtszakái valamint Hervey Sírhalmai és elmélkedései. MM