### Ludoviceum
Tervezett magyar katonai tanintézet, amelynek alapításáról az 1808. évi 7. törvénycikk intézkedett. A közadakozásból és rendi segélyből létrehozandó tisztképző akadémiát az egyik alapítványtevőről, Mária Ludovika császárnéról kívánták elnevezni. Az épület Pollack Mihály tervei alapján 1828-1836 között elkészült, az uralkodó azonban a hadsereg egységét féltve korszakunkban nem járult hozzá az intézmény megnyitásához. DT-PJ