### demográfia A népességgel és népesedéssel foglalkozó tudomány. Vizsgálja egy adott terület, leggyakrabban egy ország lakosságának számát, térbeli, nemi, kor szerinti és társadalmi (például foglalkozási, műveltségi) megoszlását, nyelvi, etnikai, vallási összetételét. A népesedés körébe tartozik a népesség számának és összetételének alakulását meghatározó tényezők: a születések és halálozások, a házasságkötések, a termékenység és a társadalom térbeli mozgásainak kutatása. A régebbi korok népességével és népesedésével a történeti demográfia foglalkozik. FZ