### Szénfy Gusztáv (1819-1875)
Pesten jogot tanult, zenei ismeretekre önképzéssel tett szert. Művei 1845-től jelentek meg. 1846-ban például Jókai egy népszínművéhez írt zenei betéteket. 1848-ban nemzetőr és honvéd lett. Az 1850-es években erdélyi gyűjtőútra ment, s munkájának eredményét szerette volna kiadatni. Bírálói, Brassai Sámuel és Mátray Gábor elutasítása miatt azonban kedveszegetten Nyíregyházára költözött. Később Miskolcon telepedett le, ahol zenetanításból élt. Nagyterjedelmű gyűjteménye elkallódott. Utolsó kiadásban megjelent kompozíciója 1865-ben készült. Az 1860-as években a Zenészeti Lapok munkatársa volt, munkáit álnéven írta. TL