### Teleki László, gróf (1811-1861)
Az 1840-es években a főrendi ellenzék egyik vezetője, majd az Ellenzéki Kör elnöke. 1848-1849-ben a magyar kormány párizsi követe. Jó kapcsolatban állt a lengyel emigrációval, s a Párizsban élő román és szláv emigránsokkal. Kossuthnak ismételten javasolta a nemzetiségek számára területi önkormányzat létesítését, s Magyarország föderatív átszervezését. 1859-ben Kossuthtal és Klapkával Párizsban megalakította a Magyar Nemzeti Igazgatóságot, amely egyfajta emigráns kormány szerepét töltötte be. 1861-ben az országgyűlési baloldal, a Határozati Párt vezetője. 1861. május 8-án öngyilkos lett. Íróként is jelentős: A kegyenc című műve a magyar drámairodalom klasszikus alkotásai közé tartozik. KL