### feudális struktúra, jobbágyviszony
A jobbágyot csak a telek használati joga és munkájának gyümölcse illeti meg. A földesúrnak robotmunkával és szolgáltatásokkal (terményeinek kilencedik tizede) tartozik, s az államot is ő tartja el adójával. A földesurat az említettek mellett megilleti a mészárszék, a malomnyitás, a vásártartás, a pálinkafőzés és a boltnyitás, valamint fél éven át kizárólagosan az italmérés (kocsmáltatás) joga is (ezeket az úgynevezett kisebb királyi hasznonvételeket a földesúr többnyire bérbe adta, s 1836-ban meghatározott összeg lefizetése fejében az országgyűlés a jobbágyoknak is megengedte a boltnyitást és a pálinkafőzést). A földesúr törvényszéke, az úriszék, első fokon bíró a jobbágy pereiben akkor is, ha az egyik fél maga az uraság. Az uraságot illeti a háramlott jobbágyvagyon, ő a jobbágyok árváinak gyámhatósága, s ő felügyeli a községi igazgatást is. DT