### német esztétikusok Jean Paul (1763-1825) német író, esztéta. A klasszika és a romantika közötti átmeneti kor irodalmi nézeteit fogalmazta meg. Henry Home (1696-1782) skót filozófus, esztéta. Berzsenyi német fordításban ismerte meg a klasszikus szabályozottságot vitató, lélektani tényezőket is elemző nézeteit. Wilhelm Krug (1770-1829) német filozófus, a kritikai filozófiáról szóló műve megvolt Berzsenyi könyvtárában. Friedrich Bouterwek (1766-1829) német író, esztéta. Fő művében (Ästhetik) a klasszika és a romantika eredményeit összegezte, a kiegyenlítések, az egyeztetések híve volt. Tudott magyarul, magyar szakirodalomra is támaszkodott, művét többen ismerték, idézték. Johann Joachim Winckelmann (1717-1768) német művészettörténész, a modern archeológia megalapítója. Az ókori művészetekről, a görög szépségideálról szóló összefoglaló művészettörténete nagy hatást gyakorolt a német és a magyar művészeti gondolkodásra. MM