### eposz
Hősköltemény, nagy, az egész nép, nemzet sorsát meghatározó eseményt dolgoz fel. Minden idők eposzainak utolérhetetlen mintaképei a homéroszi eposzok, ahogy ezekben az istenek befolyásolják (olykor közvetlenül is), mint a sors, az emberek cselekedeteit, ugyanúgy jelennek meg más népek és korok eposzaiban az istenek (például Vörösmarty Zalán futása című eposzában Hadúr, Ármány), s ugyancsak hagyománnyá vált a seregszemle, a nyugodt, méltóságteljes előadásmód, az epizódok bősége, a hosszú, részletező hasonlatok, a rendkívüli képességekkel bíró főhős. Nálunk a legismertebbek Zrínyi Miklós Szigeti veszedelem és Vörösmarty Zalán futása című eposza. SZGZ