### Vanitas
A földi javak és az élet múlandóságára, a hiúság hiábavalóságára figyelmeztető, ószövetségi (Prédikátorok Könyve) és antik eredetű filozófiai, vallásos és irodalmi eszme. Képzőművészeti megjelenítése a középkorban elsősorban a naturalista, gyakran elborzasztó halál- és haláltánc-ábrázolásokkal kapcsolódott össze. Később gyakori Vanitas-szimbólummá vált az ember alkotta épületek romlandóságára figyelmeztető rom, illetve az életképeken és a csendéleteken ábrázolt, az emberi élet rövidségére és törékenységére utaló koponya, homokóra, fűst, szappanbuborék, gyertya vagy hervadó virág is. PJ