### szabadkőművesség
Felvilágosult elveket valló és terjesztő, azok alapján tagjainak erkölcsi tökéletesedését, eszmei tájékozódását elősegítő titkos szervezet. Tagjai az ész szerepét tekintették elsődlegesnek az egyén és a társadalom boldogulásában, vallották, hogy az ember a tételes vallások dogmatikus előírásai nélkül, a racionális és humanisztikus elvek alapján is élhet erkölcsös életet. Az emberi ilyen tökéletesedése egyik fő akadályának az elfogult vallásosságot tartották, s ezért egyik fő ellenfelüknek a katolikus egyházat tekintették. DT