### V. Ferdinánd (1793-1875)
I. Ferenc király fia és utóda az osztrák császári és a magyar királyi trónon. A gyenge képességű, beteg uralkodót a kortársak egy része indokolatlanul gyengeelméjűnek tartotta, bár abszolút uralkodásra valóban alkalmatlan volt: az államügyeket helyette az államkonferencia irányította, amelynek Lajos főherceg, a trónörökös (az uralkodó öccse Ferenc Károly főherceg), valamint a két nagyhatalmú államminiszter, Metternich és a belügyekért felelő Franz Anton Kolowrat-Liebsteinsky gróf voltak a tagjai. V. Fredinánd szentesítette az áprilisi törvényeket, és adott alkotmányt az örökös tartományoknak. Ezért és önálló politikai szerepre alkalmatlan volta miatt a dinasztia és a birodalom bürokratikus hatalmi központja 1848. december 2-án lemondatta a trónról. Haláláig Prágában élt. DT