### állatdialógus Állat-beszélgetések. A tanító mese egyik fajtája. Az emberi tulajdonságokkal felruházott állatok egy-egy jellegzetes tulajdonságot testesítenek meg. A párbeszédben korszerű eszméket, tanításokat vitatnak. A felvilágosodás irodalmában Péczeli írt ilyen állatbeszélgetéseket. Mintái Lafontaine és Lessing. Csokonai aktuális mondanivalói kifejtésére használta fel a műfajt. A bagoly és a kócsag címűben a külsődleges és a tartalmas hazafiasság szembesülését, A pillangó és a méh párbeszédében a gyönyörködés és a hasznosság ellentétét, A szamár és a szarvas címűben a szabadság megvalósíthatóságát vizsgálja. MM