### Kisfaludy Társaság
1836-ban Kisfaludy Károly barátai és írótársai által alapított társaság, amelynek célja kezdetben a költő összes műveinek kiadása és emlékművének felállítása. Az alapító tagok közt volt Toldy Ferenc, Bajza József, Vörösmarty Mihály, Bártfay László. A munkák kiadása után maradt pénzből költői pályadíjakat tűztek ki, amelyek idővel országos jelentőségűvé váltak. (Így nyert pályadíjat pl. 1846-ban Arany János is Az elveszett alkotmány című művével.) Jelentős írókkal bővült a tagok száma is, köztük volt Fáy András, Jósika Miklós, Kölcsey Ferenc, Czuczor Gergely. A társaság fontos irányítója lett az irodalmi ízlés fejlesztésének s a hazai szépirodalom támogatásának. Havonkénti felolvasó ülései is az irodalmi élet legfontosabb eseményei közé tartoztak. 1952-ben oszlatták fel. SZGZ