### Pesti Műegylet
Az 1839-ben kiállítások rendezése és kortárs alkotásokról készült műlapok kiadására létrehozott művészeti egyesület elnöke Trefort Ágoston volt. Első kiállításukat 1840-ben a pesti Redoute-ban (Vigadó) rendezték meg. Bár a Műegylet nagy teret engedett a külföldi - főleg német és osztrák - művészek alkotásainak, s ezért sok hazai bírálat érte, a művészeti közélet fejlesztésében és a kortárs művészet iránti érdeklődés növelésében játszott szerepe vitathatatlan. Az 1869-ben feloszlott egyesület feladatát részben az Országos Magyar Képzőművészeti Társulat vette át. PJ