### copf
A klasszicista építészet korai, a 18. század utolsó évtizedeiben kibontakozó irányzata. Franciaországban XVI. Lajos-stílusnak nevezték, a copf elnevezést német nyelvterületen az épületek külső díszítésében alkalmazott, a copfos parókákra emlékeztető fonott füzérmintáról kapta. A hazai copf épületeket a leegyszerűsített formák és a klasszikus antik építészeti elemek alkalmazása jellemezte. A városi középületek, hivatalok mellett copf stílusban épült fel számos dunántúli vidéki kúria, polgár- és parasztház is (Badacsony, Szegedy Róza-ház). PJ