### kaszinó
A társasélet polgári kereteinek egyike, a kötetlen társalgás, eszmecsere, "elmesúrlódás" színtere. A kaszinók egyesület módjára szerveződtek, ajánlások alapján felvett rendes tagsággal bírtak, akiknek a tagdíjából a kaszinó terme(ke)t bérelt. A tagoknak itt módja nyílt a találkozásra, a hírlapolvasásra, véleménycserére és játékra. A kaszinók tagfelvételében a rendi különbségekre az eredeti szándék szerint nem voltak tekintettel, de a társadalmi válaszfalak lebontása nehézkesen haladt előre, sőt a 19. század második felében e folyamat lefékeződött, néhol visszafordult. Így a különböző társadalmi csoportok egyes helyeken végül külön szervezeteket hoztak létre. DT