### Czetter (Tzetter) Sámuel (1765-1819 után)
Kora legjelesebb, külföldön is elismert hazai rézmetszője. 1783-tól a bécsi akadémián, Jakob Schmutzernél tanult. A korszak számos művelt, felvilágosult irodalmára és tudósa támogatta - pl. Kovachich Márton György történésztől és Kazinczy Ferenctől is kapott megrendeléseket. 1798-ban Széchenyi Ferenc portréját készítette el. Pontozó modorú arcképek mellett mitológiai tárgyú munkáját is ismerjük: a neves barokk festő, Franz Anton Maulbertsch Vénusz diadala című alkotását rézmetszetben sokszorosította. 1807-ben Oroszországba költözött, ahol a pétervári egyetem természettudományi múzeumának rézmetszőjeként tevékenykedett. PJ