### kályháskemence
A kályha szó a 15. század végétől szerepel az írott forrásokban, napjaink köznyelvében zárt szobai tüzelőberendezést jelent. Eredetileg a csempével borított tüzelőberendezésnek csak egy-egy részét (szemét, csempéjét) jelölte, amely égetett, esetleg mázzal fedett agyagból készült. Napjaink néprajzi irodalma a kályhaszemekkel, csempékkel kirakott zárt szobai tüzelőt nevezi kályháskemencének, megkülönböztetésül azoktól a kemencéktől, amelyeken nincsen agyagból égetett csempeborítás. KGY