### Gessner idilljei
Gessner, Salamon (1730-1788) svájci író, festő, lapkiadó. Legnépszerűbb műve az öt kötetben megjelent Idyllen (1756-1762). Az idillek a természetben, természetes környezetben játszódó életképek, pásztori jelenetek. Jellemző rájuk a szentimentalizmus érzelmessége, a rokokó életöröm, a derűs világ gyönyörködő, részletező rajza. Kazinczy fordításának nagy hatása volt a hazai költészetre, mind a szentimentális költőknél, mind Csokonainál kimutatható nyomai. MM