### Latabár Endre (1811-1873)
1831-től volt vándorszínész, tenorszólamokat énekelt és főként komikus szerepeket játszott. 1842-től 31 éven keresztül igazgatott színtársulatokat. Ő avatta fel együttesével a szabadkai és a miskolci új színházépületet. Hangja csökkenésével később a kedélyes apa szerepkörére tért át. Híres színésznevelő volt. A legrégebbi magyar színészdinasztia alapítója, a családnak jelenleg a hatodik nemzedéke van színpadon. KF