### Péczeli József (1750-1792)
Debrecenben, majd német, svájci, holland egyetemeken tanul, széles műveltséget, nyelvtudást szerez (héber, arab, latin, német, angol, francia), érdeklődött a természettudományok iránt is. Komáromban lesz lelkész, itt megalapítja a Komáromi Tudós Társaságot. A Társaság működésének eredménye volt a Mindenes Gyűjtemény kiadása. Péczelinek jelentős fordítói munkássága van, főként franciából, angolból fordított. 1788-ban jelent meg a Haszonnal mulattató mesék című könyve, itt az Ezópusz és Lafontaine nyomán alakított meséket átköltötte, eredeti részletekkel tett modernné, színessé. II. József híve, több munkája foglalkozik alakjával. MM