### Redoute
Katonai erődítmény, föld- vagy kősánc, illetve nyilvános ünnepségek, bálok rendezésére szolgáló középület, vigadó. A bécsi polgárság kedvelt tánctermét, az 1808-ban megnyitott, élő fákkal, vízesésekkel és grottákkal díszített ún. Apollosaalt egy bécsi polgár építtette. Az 1829-1832 között Pollack Mihály tervei szerint felépült első pesti Vigadó nemcsak báloknak, táncmulatságoknak, hanem hangversenyeknek és képzőművészeti kiállításoknak is helyt adott. PJ