### Pálóczi Horváth Ádám (1760-1820)
A debreceni kollégiumban tanul, mérnöki és jogi képesítést szerez. Szabadkőműves. Igen termékeny író, népszerű Hunyadi Jánosról írt eposza, a Hunniás (1787), verseit Holmi című kötetekben adja ki, ír egy magyar nyelvű pszichológiát is. Az 1780-as évektől intenzíven levelezik Kazinczyval, de a személyes találkozás után elhidegülnek egymástól. A Dunántúlon gazdálkodik, itt ismerkedik meg és köt barátságot Csokonaival, hat is rá a népdalok iránti érdeklődésben, gyűjtésben. Megszervezi a dunántúli írónők körét, a Göcseji Helikont. MM