### Dayka Gábor (1769-1796)
Az iparos családból származó tehetséges fiú csak a papi pályán tudott tanulni. Egerben lesz papnövendék, 1787-ben az irodalompártoló, modern szemléletű pesti szemináriumba kerül. Megtanul több nyelvet, ír, fordít. Kazinczy meglátogatta, rajongva írt egyéniségéről, tehetségéről, 1813-ban ő lett művei első kiadója. II. József halála után a felvilágosodott szellemű pesti szemináriumot feloszlatják, Dayka visszakerül Egerbe. Egy felvilágosodott nézeteket hirdető prédikációja körül éles vitába keveredik, nézeteit nem vonja vissza, kilép az egyház kötelékéből. 1791-1792-ben tanári állást vállal, megházasodik, de házassága boldogtalan. Súlyos tüdőbaját Kassán gyógyíttatja, de nem tudnak segíteni rajta. Ungváron hal meg. MM