### Fazekas Mihály (1766-1828)
A debreceni kollégium diákja. 1782-ben katona lesz, jár Franciaországban, Belgiumban, Hollandiában, Németországban. Kiábrándul a katonai pályából, 1796-ban leszerel, Debrecenben él, kollégiumi, városi hivatalokat vállal. Szoros barátság fűzte Csokonaihoz. Munkatársa a Fűvészkönyvnek. 1815-ben Bécsben, tudta nélkül, sok hibával jelenik meg fő műve, a Lúdas Matyi, 1817-ben az általa javított kiadás. Hasznos, felvilágosító, természettudományos, mezőgazdasági ismereteket közölt az 1819-től évenként kiadott Debreceni Kalendáriumban. MM