### Sándor Lipót (1772-1795)
Habsburg főherceg, II. Lipót negyedik fia, I. Ferenc öccse. 1790-ben az országgyűlés nádorrá választotta. A fiatal nádor a kezdeti aggályok ellenére jó kapcsolatot alakított ki a magyar politikai vezetőkkel, igyekezett közvetítő szerepet játszani a magyar rendek és a kormányzat közt. A közpolitikai (alkotmányjogi-közjogi) bizottság élén részt vett az országos bizottságok reformmunkálataiban. A jakobinus összeesküvés után azonban elfordult a magyar rendektől és a felvilágosodással "fertőzött" magyar vezetőktől. Személyesen irányította a jakobinusok perét, az összeesküvés hatása alatt készített Memoranduma a konzervatív abszolutizmus egyik iránymutató programirata lett. 1795-ben műkedvelő vegyészként elszenvedett balesetben hunyt el. DT