### Metternich, Klemens Lothar herceg (1773-1859)
Osztrák politikus, diplomata. 1801-től Ausztria követe, 1809-től külügyminiszter. Döntő szerepe van Ausztria politikájának alakításában, európai tekintélyének helyreállításában, uralkodója mellett hathatósan képviseli Ausztria érdekeit a bécsi kongresszuson. Egyik kezdeményezője a konzervatív hatalmak Szent Szövetségének. Ferenc császár konzervatív abszolutizmusának fő kormányférfiaként, a liberális és nemzeti eszmék, a polgári reformok engesztelhetetlen ellensége. Az uralkodásra képtelen V. Ferdinánd mellett a Habsburg-monarchia vezetése még inkább az ő kezébe kerül, és döntő szerepe van Bécs magyarpolitikájának kialakitásában. Az 1848-as bécsi forradalom buktatja meg, ezután haláláig Angliában él. DT