### pátriárka (görög patriarcha: atyai hatalom)
A korai kereszténységben egyes egyházi központok fejei. Az újkori ortodox egyházban az egyes nemzeti egyházak élén álló egyházi méltóság. A 17. század végétől Dél-Magyarország ortodox lakossága a karlócai szerb metropolita (1848-tól pátriárka) egyházi fennhatósága alatt állt. A románok megújuló követelése volt a 19. században a szerb egyházi fennhatóság lerázása, amelyet 1864-ben értek el. FZ