### Árkádia-per (1805-1807)
Csokonai halála után a költő síremlékterve, illetve Kazinczy Csokonai értékelése körül támadt tollharc. Kazinczy tervezett felirata a sírkőre: Árkádiában éltem én is; a költőről írott tanulmányban embergyűlöletéről, Debrecen értetlenségéről, káros hatásáról írt. A városban a sírfeliratot is sértőnek tartották: Kazinczy ugyan a költészet hazájára gondolt, ők a marhalegelőjéről híres vidékre. Kazinczy ellenfelei Fazekas Mihály és Kis Imre (Csokonai műveinek kiadója). Több iratot váltottak az Árkádia értelmezéséről, Csokonai költészetéről, a város szerepéről. Kazinczynak a nyelvújítási harcok előtt ez volt az első komoly vitája, lezárulása után hasznosnak tartotta. MM