### Balásházy János (1797-1857)
Jogász, közgazdász, gazdasági szakíró. A kassai jogakadémián, majd a keszthelyi Georgikonban tanult, később Zemplén megyében telepedett le. Aktív tagja a Zemplén megyei reformellenzéki mozgalomnak, a sátoraljaújhelyi kaszinónak, közben megyei tisztséget visel. 1836-ban Debrecenbe költözik és a Vay család jószágigazgatója lesz. Könyveiben javasolja a közös határhasználat megszüntetését, a gazdálkodás jogi feltételeinek országos rendezését, a hitelviszonyok javítását, az adórendszer és a politikai élet reformját. DT